**UZAICINĀJUMS FINANŠU PIEDĀVĀJUMA IESNIEGŠANAI TIRGUS IZPĒTEI**

VAS “Latvijas dzelzceļš” Nekustamā īpašuma pārvalde veic tirgus izpēti “**Pārsegumu pastiprināšanas projekta izstrāde Rīgas pasažieru stacijas ēkai, Stacijas laukumā 2, Rīgā**”.

VAS “Latvijas dzelzceļš” pieder Rīgas pasažieru stacijas ēka, Stacijas laukumā 2, Rīgā, kura atrodas valsts publiskās lietošanas dzelzceļa infrastruktūras zemes nodalījuma joslā uz zemes vienības ar kadastra apzīmējums 01000042004, zeme pieder valstij Satiksmes ministrijas personā un nodota valdījumā VAS “Latvijas dzelzceļš” un atrodas UNESCO pasaules mantojuma sarakstā iekļautā Rīgas vēsturiskā centra aizsardzības zonas robežās.

**Iepirkuma mērķis:** Nodrošināt drošu, efektīvu publiskās infrastruktūras ekspluatāciju un īpašuma sakārtošanu. Atbilstoši Tehniskās izpētes atzinumam Nr. TA-07/2021-SL2 ieteikumiem, stacijas ēkā nepieciešams veikt pārsegumu konstrukciju detalizētu izpēti 3 zonās, nosakot to atbilstību Būvniecības likuma 9.panta, 1.apakšpunkta “Mehāniskā stiprība un stabilitāte” prasībām. Pārseguma stāvoklis uz apsekošanas brīdi vērtējams kā neapmierinošs.

**Darbu uzdevums:**

1. Izstrādāt būvprojektu, t.sk. darba organizācijas projektu.
2. Izstrādāto būvprojektu saskaņot VAS “Latvijas dzelzceļš” Nekustamā īpašuma pārvaldē un Būvvaldē.
3. Projektā **paredzēt pārseguma konstrukciju virs telpas Nr.3 demontāžu**, demontāžu veicot no stacijas laukuma puses, no augšas. Virs telpas pārseguma jādemontē esošais laukuma sastāvs un esošā pārseguma vietā jāizbūvē jauns monolīts dzelzsbetona pārsegums, virs kura atjaunot hidroizolāciju un esošo grīdas sastāvu.
4. Izstrādāt būvprojektu ekonomisko daļu, aprēķinot darba apjomus un sastādot izmaksu tāmi.

**Rezultāts:** Nodrošināta efektīva publiskās infrastruktūras ekspluatācija un sakārtots īpašums. Nodrošināts pārseguma stāvoklis Būvniecības likuma 9.panta, 1.apakšpunkta “Mehāniskā stiprība un stabilitāte” prasībām.

Darbu izpildes termiņš ir 4 (četri) mēneši no līguma parakstīšanas dienas.

Finanšu piedāvājuma cena jānorāda EUR (bez PVN).

Finanšu piedāvājuma cenā jābūt iekļautiem visiem Pretendenta izdevumiem.

Pretendents var iesniegt Finanšu piedāvājumu tikai par visu iepirkuma priekšmetu kopumā.

Lūdzam Jūs līdz **2022.gada 8.aprīļa plkst. 13.00** iesniegt Finanšu piedāvājumu ar paraksttiesīgās personas parakstu elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot uz e-pastu: **kristine.kreicberga@ldz.lv****.**

**Papildus informācija:** Tehniskās izpētes atzinumu Nr. TA-07/2021-SL2 un Zemesgrāmatu apliecību var saņemt, aizpildot Pieprasījumu papildus informācijas saņemšanai (1.pielikums).

Kontaktpersona tehniskos jautājumos un uzstādīšanas vietas apsekošanai – tālr. 29532092